
REFERAT DE APROBARE,
	Subsemnatul Dincă Florin Ionuţ, viceprimar al oraşului Boldeşti-Scăeni,  în calitate de consilier local, supun spre analiză Consiliului Local “Proiectul de hotărâre pentru modificarea Hotărârii Consiliului Local nr. 158/24.11.2015 privind reglementarea taxei de parcare”.
	În  baza  OUG nr. 57/2019 privind Codul administrativ, a Legii nr. 273/2006 privind finanţele publice locale, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, precum şi ale Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare, vă prezint următoarele:
Prin Hotărârea Consiliului Local nr. 158/24.11.2015, completată prin hotărâri ale consiliului local, a fost reglementată taxa de parcare. În anexa nr. 1 la hotărâre sunt prevăzute reglementările referitoare la taxa de parcare rezervată.
Din  practică, s-a constat că deţinătorii autovehiculelor cu masa mai mare  de 2 tone (autoutilitară transport marfă, autobuze/microbuze, inclusiv remorcă/semiremorcă, etc.) parchează aceste vehicule pe locurile de parcare amenajate, stânjenind în acest mod pe ceilalţi deţinători de locuri de autoturisme şi locuri de parcare. 
În anexa nr. 1, la punctul 10 se impune a fi aduse completări în ceea ce priveşte interzicerea parcării, în parcările rezervate, a autovehiculelor cu masa mai mare  de 2 tone (autoutilitară transport marfă, autobuze/microbuze, inclusiv remorcă/semiremorcă etc.), în zona blocurilor de locuit situate pe Calea Unirii, strada Petroliştilor şi strada Podgoriei, în zona centrală Boldeşti și pe strada Fagului din Scăeni. 
[bookmark: _GoBack]Pentru egalitate de tratament se impune a fi stabilite locuri/zone de parcare în zona Boldeşti şi în zona Scăeni pentru a da posibilitatea deţinătorilor de autovehicule cu masa mai mare  de 2 tone (autoutilitară transport marfă, autobuze/microbuze, inclusiv remorcă/semiremorcă, etc) să îşi parcheze autovehiculele. Locurile destinate parcării autovehiculelor cu masa mai mare  de 2 tone (autoutilitară transport marfă, autobuze/microbuze, inclusiv remorcă/semiremorcă) sunt: pentru Boldeşti în parcarea amenajată pe strada Podgoriei, vis-a-vis de sediul societăţii de apă, iar pentru Scăeni în parcarea amenajată pe strada strada Bucovului, pe tronsonul cuprins între staţia CF şi barieră CF. Atât locurile unde se interzice parcarea dar şi locurile unde pot fi parcate autovehicule cu masa mai mare  de 2 tone (autoutilitară transport marfă, autobuze/microbuze, inclusiv remorcă/semiremorcă etc.),  trebuie semnalizate corespunzător astfel încât organele cu atribuţii în respectarea interdicţiilor să poată aplica prevederile legale incidente, OUG nr. 195/2002 şi hotărârea de consiliu.
Faţă   de   cele   prezentate   mai  sus,  propun  aprobarea  modificării  HCL nr. 158/24.11.2015 în sensul înlocuirii anexei nr. 1 cu anexa la prezentul referat.
În speranţa aprobării vă mulţumesc anticipat!

